Neuvoston asetus (ETY) N:o 3877/87, annettu 18 päivänä joulukuuta 1987, riisin yhteisestä markkinajärjestelystä annetun asetuksen (ETY) N:o 1418/76 muuttamisesta



Virallinen lehti nro L 365 , 24/12/1987 s. 0001 - 0002

Suomenk. erityispainos Alue 3 Nide 25 s. 0013

Ruotsink. erityispainos Alue 3 Nide 25 s. 0013



NEUVOSTON ASETUS (ETY) N:o 3877/87, annettu 18 päivänä joulukuuta 1987, riisin yhteisestä markkinajärjestelystä annetun asetuksen (ETY) N:o 1418/76 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(), sellaisena kuin se on viimeksi muutettuna asetuksella (ETY) N:o 1907/87(), 1 artiklan 2 kohdassa erotetaan toisistaan lyhytjyväinen riisi ja pitkäjyväinen riisi, maailmanmarkkinoilla vallitsevan käytännön mukaan erotetaan kolme riisiluokkaa: pitkäjyväinen, keskipitkäjyväinen ja lyhytjyväinen; yhdenmukaisuuden varmistamiseksi suhteessa maailmanmarkkinoihin ja sitä kautta yhteisön markkinoiden selkeyttämiseksi on suotavaa säätää samankaltaisesta riisin luokituksesta, sisämarkkinoiden tasapainon varmistamiseksi kyseisen uuden luokituksen yhteydessä keskipitkäjyväisen riisin osalta on tarkoituksenmukaista säilyttää nykyinen tuontimaksujen laskentajärjestelmä, toisin sanoen järjestelmä, jota sovelletaan pitkäjyväiseen riisiin, ja viisi kylvökertaa riittää käynnistämään tuotantosuunnan todellisen muutoksen, ja tämän vuoksi tuki voidaan peruuttaa vuoden 1992 kylvön ja sadonkorjuun jälkeen, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 1418/76 seuraavasti: 1. Korvataan 1 artiklan 2 kohta seuraavasti: "2. Tämän asetuksen säännöksiä sovellettaessa tarkoitetaan paddy- eli raakariisillä, esikuoritulla riisillä, osittain hiotulla riisillä, kokonaan hiotulla riisillä, lyhytjyväisellä riisillä, keskipitkäjyväisellä riisillä, pitkäjyväisellä riisillä ja rikkoutuneilla riisinjyvillä liitteessä A määriteltyjä tuotteita." 2. Lisätään 8 a artiklan 2 kohtaan alakohta seuraavasti: "Tukea myönnetään viiden vuoden ajan, ensimmäisen kerran riisille, joka on kylvetty markkinointivuoden 1987/1988 aikana." 3. Lisätään 11 artiklaan kohta seuraavasti: "1 a) Keskipitkäjyväiseen riisiin sovelletaan eri jalostusasteilla maksua, joka on sama kuin vastaavan jalostusasteen pitkäjyväisen riisin maksu." 4. Korvataan 16 artiklan 2 kohta seuraavasti: "2. Pitkäjyväisten riisien cif-hintoja laskettaessa voidaan valita perusteeksi keskipitkäjyväisen riisin hintanoteeraus. Cif-hinnat lasketaan irtotavaralle maailmanmarkkinoiden suotuisimpien ostomahdollisuuksien perusteella, jotka määritellään kullekin 1 kohdassa tarkoitetulle riisille kyseisten markkinoiden sellaisten hintojen tai noteerausten perusteella, jotka on tarkistettu mahdollisten vakiolaadusta poikkeavien laatuerojen mukaan sekä tarvittaessa muuntokertoimen, jalostuskustannusten ja sivutuotteiden arvon mukaan." 5. Korvataan liitteen A 1 kohdan d alakohta seuraavasti: "d) Kokonaan hiottu riisi: paddy- eli raakariisi, josta on poistettu ulkokuori, siemenkalvon ulko- ja sisäkerrokset kokonaisuudessaan, koko alkio kun kyseessä on pitkätai keskipitkäjyväinen riisi, tai ainakin osa siitä kun kyseessä on lyhytjyväinen riisi, mutta jossa enintään 10 prosenttiin jyvistä voi jäädä pitkittäisiä valkeita juovia." 6. Korvataan liitteen A 2 kohta seuraavasti: "2. a) Lyhytjyväinen riisi: riisi, jonka jyvien pituus on enintään 5,2 millimetriä ja jonka pituuden ja leveyden välinen suhdeluku on pienempi kuin 2. "2. b) Keskipitkäjyväinen riisi: riisi, jonka jyvien pituus on suurempi kuin 5,2 millimetriä mutta enintään 6,0 millimetriä ja jonka pituuden ja leveyden välinen suhdeluku on pienempi kuin 3. "2. c) Pitkäjyväinen riisi: "2. c) A) riisi, jonka jyvien pituus on suurempi kuin 6,0 millimetriä ja jonka pituuden ja leveyden välinen suhdeluku on suurempi kuin 2 mutta pienempi kuin 3; "2. c) B) riisi, jonka jyvien pituus on suurempi kuin 6,0 millimetriä ja jonka pituuden ja leveyden välinen suhdeluku on vähintään 3. "2. d) Jyvien mittaus: jyvät mitataan kokonaan hiotusta riisistä seuraavan menetelmän mukaan: "2. a) i) otetaan edustava näyte erästä; "2. a) ii) lajitellaan näyte siten, että mittaus voi tapahtua kokonaisista jyvistä; "2. a) iii) suoritetaan kaksi mittausta, joissa molemmissa on 100 jyvää, ja lasketaan keskiarvo; "2. a) iv) määritetään tulos millimetreinä yhden desimaalin tarkkuudella pyöristettynä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1988. Sen 1 artiklan 2 kohtaa sovelletaan kuitenkin 1 päivästä tammikuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1987. Neuvoston puolesta Puheenjohtaja N. WILHJELM () EYVL N:o C 156, 15.6.1987 () EYVL N:o L 166, 25.6.1976, s. 1 () EYVL N:o L 182, 3.7.1987, s. 51